|  |  |  |  |
| --- | --- | --- | --- |
| Rīgā, | 23.02.2024. | Nr. | 5-17/1217 |
| Uz |  | Nr. |  |

**Kurzemes plānošanas reģionam**

**Latgales plānošanas reģionam**

**Zemgales plānošanas reģionam**

*Par Latvijas delegācijas sastāva aktualizēšanu darbam Latvijas Republikas un Lietuvas Republikas starpvaldību komisijā pārrobežu sadarbības veicināšanai*

Vides aizsardzības un reģionālās attīstības ministrija (turpmāk – VARAM), nodrošinot Latvijas Republikas un Lietuvas Republikas starpvaldību komisijas pārrobežu sadarbības veicināšanai (turpmāk – Latvijas – Lietuvas SVK vai - SVK) darba koordināciju Latvijā, informē, ka ir panākta vienošanās ar Lietuvas pusi sēdi organizēt **2024.gada 18.aprīlī Latvijā Kuldīgā.**

SVK sēdē tiks pausts Latvijas viedoklis par Latvijas – Lietuvas SVK kompetencē esošajiem jautājumiem, kas izriet no pēdējās SVK sēdes lēmumiem, kā arī jauniem priekšlikumiem, kurus puses vienojās iekļaut SVK darba kārtībā šogad.

Lai nodrošinātu Latvijas pārstāvju dalību 2024.gadā plānotajā Latvijas – Lietuvas SVK sēdē, ir nepieciešams aktualizēt Latvijas delegācijas sastāvu, veicot grozījumus Ministru kabineta 2020.gada 13.augusta rīkojumā Nr.434 „Par Latvijas Republikas pārstāvju grupu Latvijas–Lietuvas starpvaldību pārrobežas sadarbības komisijā” (1.pielikums). Ņemot vērā, ka plānošanas reģioniem ir jāpārstāv reģiona intereses SVK sēžu laikā, **lūdzam jūs nominēt pārstāvi darbam Latvijas – Lietuvas SVK.**

Papildus norādām, ka nominētajam pārstāvim jāpārstāv institūcija vadības līmenī, tam ir jābūt kompetentam pieņemt lēmumus un sniegt viedokli par reģiona attīstības tendencēm un prioritātēm.

Lūdzam informāciju iesniegt VARAM **līdz** **š.g. 1.martam**, kā arī nosūtīt to elektroniski uz e-pasta adresēm [anna.skabireva@varam.gov.lv](mailto:anna.skabireva@varam.gov.lv) un [vita.prokopovica@varam.gov.lv](mailto:vita.prokopovica@varam.gov.lv).

Informācijai pievienojam plānotās Latvijas - Lietuvas SVK sēdes darba kārtības projektu (2.pielikums).

|  |  |
| --- | --- |
| *Pielikumā:* | 1. *Ministru kabineta 2020. gada 13.augusta rīkojumā Nr.434 „Par Latvijas Republikas pārstāvju grupu Latvijas–Lietuvas starpvaldību pārrobežas sadarbības komisijā” uz 2 lapām (izdruka no* [www.likumi.lv](http://www.likumi.lv)*);* 2. *Latvijas* – *Lietuvas SVK sēdes darba kārtības projekts uz 2 lapām*. |

Valsts sekretāra vietnieks Sandis Cakuls

A.Škabireva

67026468

|  |
| --- |
| ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU |